
ПОКАНА

за представяне на оферта за извършване на независим финансов одит на годишния финансов отчет на „Бул Био – НЦЗПБ" ЕАД за периода 01.01.2026 г. до 31.12.2026 г.
УВАЖАЕМИ ДАМИ И ГОСПОДА,

„Бул Био – НЦЗПБ" ЕАД Ви кани да представите ценова оферта за избор на регистриран одитор за проверка и заверка на годишния финансов отчет на дружеството за 2026 г. и за изготвяне на одиторски доклад.
Одитът следва да бъде проведен в съответствие с изискванията на приложимите одиторски стандарти, Закон за независимия финансов одит, приложимата нормативна уредба за извършване на одиторския ангажимент, Етичния кодекс на професионалните счетоводители и относимите за възложената дейност правила.
1. Наименование, адрес и телефон за връзка на Възложителя:

„Бул Био – НЦЗПБ" ЕАД, със седалище и адрес на управление: град София, бул. „Янко Сакъзов"
№ 26.

Лице за контакт: Ирена Ангелова – главен счетоводител, тел.: 024475800/вътр. 334

2. Предмет:

Избор на независим регистриран одитор за извършване на независим финансов одит по приложимите одиторски стандарти за финансово отчитане и в съответствие със Закона за независимия финансов одит на финансовия отчет на „Бул Био – НЦЗПБ" ЕАД за периода 01.01.2026 до 31.12.2026 г. в съответствие с действащото счетоводно законодателство.
Предмет: „Извършване на независим финансов одит на годишния финансов отчет на „Бул Био – НЦЗПБ" ЕАД за периода 01.01.2026 г. до 31.12.2026 г. и изготвяне на одиторски доклад в съответствие с приложимите одиторски стандарти, Закон за независимия финансов одит,

 БЪЛГАРИЯ, 1504 гр. София, бул. “Янко Сакъзов” № 26  Телефон 02 944 61 91
 E-mail: bulbio@bulbio.com

приложимата нормативна уредба за извършване на одиторския ангажимент, Етичния кодекс на професионалните счетоводители и относимите за възложената дейност правила".
3. Изисквания към изпълнителя на услугата (критерии за допустимост):

Всеки участник трябва да отговаря на изискванията за квалификация и опит, които следва да докаже с представяне на документите, изброени в настоящата процедура.
До участие в процедурата ще бъдат допуснати само участници, които отговарят на всички посочени по-долу изисквания и представили годни доказателства:
3.1. Участниците трябва да притежават статут на регистриран одитор по смисъла на § 1, т. 36 от Допълнителните разпоредби на Закона за независимия финансов одит, вписан в регистъра на регистрираните одитори по чл. 20 на Закона за независимия финансов одит - физическо лице или одиторско дружество, вписано в регистъра по чл. 20, което има право да подписва одиторски доклади с мнение върху финансови отчети.
3.2. Участниците трябва да бъдат правоспособни дипломирани експерт-счетоводители, вписани в специалния регистър към Института на дипломираните експерт-счетоводители в България.
3.3. Участниците трябва да имат опит при изпълнението на услуги, сходни с предмета на настоящата процедура - минимум 3 години опит в одиторски услуги, считано от датата на подаване на офертата. Опитът се доказва със списък на извършените одиторски услуги. Под идентична или сходна услуга се разбира извършване на независим финансов одит на индивидуални и/или консолидирани финансови отчети и изготвяне на одиторски доклад за резултатите от проверката на годишния финансов отчет във форма и съдържание, определени съгласно Международните одиторски стандарти.
3.4. Участниците следва да представят доклад от последната проверка за контрол и качество на одиторските услуги, извършена от Комисията за публичен надзор над регистрираните одитори или от Съвета за контрол на качеството на одиторските услуги към ИДЕС.
3.5. Участниците трябва да притежават валидна застраховка „Професионална отговорност“ за регистрирани одитори, неодитиращи предприятия от обществен интерес, с минимална застрахователна сума в размер на 10 225,84 евро за всяко застрахователно събитие и не по-малко от 30 677,51 евро за всички застрахователни събития за една година съгласно чл. 31, ал. 4 от ЗНФО.
3.6. Участникът трябва да е изпълнил през последните три години поне една услуга, идентична или сходна с предмета на конкурса, за предприятие със съпоставим мащаб и сложност, включително публично предприятие по смисъла на чл. 2 от Закона за публичните предприятия. Под идентична или сходна услуга се разбира извършване на независим финансов одит на индивидуални и/или консолидирани финансови отчети и изготвяне на одиторски доклад за резултатите от проверката на годишния финансов отчет във форма и със съдържание, определени съгласно Международните одиторски стандарти. Предприятие със съпоставим мащаб и сложност“ е предприятие, което по размер на активите, приходи, брой и/или структура на отчетните единици, обем и сложност на финансовите операции и/или наличие на дъщерни предприятия, клонове или други структурни звена е съпоставимо с предприятието.
3.7. Участниците трябва да притежават валиден сертификат за въведена система за управление на качеството съгласно EN ISO 9001 или друг еквивалентен стандарт, издаден на името на участника от акредитиран орган по сертификация, като обхватът му трябва да включва извършване на независим финансов одит. Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Приемат се еквивалентни сертификати, издадени от органи, установени в други държави членки.
Изискуеми документи за доказване на съответствието:

1. Заверено копие на доклад от последната проверка за контрол и качество на одиторските услуги, извършена от Комисията за публичен надзор над регистрираните одитори или от Съвета за контрол на качеството на одиторските услуги към ИДЕС.
       2. Заверено копие на документ за данъчна регистрация и регистрация по ЗДДС.

       3. Декларация, че е регистриран одитор, вписан в публичния регистър на регистрираните            одитори за 2026 г. под № (посочва се номера), както и че е член на Института на дипломираните експерт-счетоводители – в свободен текст.
       4. Подробно разписано предложение за изпълнение на услугата– работна програма, срокове, ред  и начин на изпълнение.
        5. Списък на извършените одиторски услуги през последните 3 години с посочване на одитираното предприятие, периода и обхвата на извършените одити, с оглед спазване на изискванията за поверителност и защита на личните данни, данните за одитираните предприятия могат да бъдат представени в обобщен вид. При възможност се представят и референции за извършените услуги.
         6. Участникът следва да представи удостоверение/референция от възложителя на услугата, от което да е видно кога е изпълнена услугата, какво е съдържанието на услугата и доказателства за годишния оборот на публичното предприятие.
         7. Застрахователна полица „Професионална отговорност“ и/или в случай, че съответната застраховка подлежи на вписване в публичен регистър – данните, налични в него относно валидността на застраховката и размера на застрахователното покритие - чрез линк към съответния регистър.
         8. Заверено копие на валиден сертификат за качество, издаден на името на участника от акредитиран орган по сертификация, удостоверяващ въведена система за управление на качеството съгласно EN ISO 9001:2015 или еквивалентен стандарт, с минимален обхват на сертификацията – извършване на независим финансов одит.
        9. Ценово предложение, поставено в отделен запечатан и непрозрачен плик – Приложение № 2 – образец.
       10. Писмо за поемане на одиторски ангажимент за одит на ГФО за 2026 г.

       11. Административни сведения, попълнени от участника – Приложение № 1 – образец.

Всички документи следва да бъдат заверени от представляващия участника с подпис и печат, а копия на документи - с гриф „Вярно с оригинала", подпис и печат.
4. Изисквания към офертите:

Всеки участник има право да представи само една оферта в запечатан и непрозрачен плик с наименование: „Извършване на независим финансов одит на годишния финансов отчет на „Бул Био – НЦЗПБ" ЕАД за периода 01.01.2026 г. до 31.12.2026 г. и изготвяне на одиторски доклад в съответствие с приложимите одиторски стандарти, Закон за независимия финансов одит, приложимата нормативна уредба за извършване на одиторския ангажимент, Етичния кодекс на професионалните счетоводители и относимите за възложената дейност правила“.
Офертата се предоставя срещу получаване на входящ деловоден номер. Офертата се представя с подпис и печат на участника. Офертата трябва да съдържа всички изискуеми документи и ценово предложение, поставено в отделен запечатан плик, със срок на валидност 30 календарни дни, считано от датата на предоставяне.

Ценовото предложение трябва да бъде за комплексно изпълнение на услугата, като цената трябва да бъде посочена в евро без ДДС и с включено ДДС.
Офертата се представя в сградата на Възложителя с административен адрес: гр. София, бул.
„Янко Сакъзов" № 26, деловодство, ет. 1, стая 106, всеки работен ден от 8:00 до 16:00 часа, с краен срок до 14:30 часа на 08 октомври 2026 г.
Върху плика участникът посочва адрес за кореспонденция, телефон и електронен адрес.

Не се приема за участие и се връща незабавно на съответния участник оферта, която е постъпила в незапечатан или в прозрачен плик, е постъпила с нарушена цялост или е постъпила след изтичане на крайния срок.
5. Срок и място на изпълнение:

5.1. Мястото на изпълнение съвпада със седалището и адреса на управление на Възложителя - град София, бул. „Янко Сакъзов" № 26.
5.2. Крайният срок за изпълнение е 16 април 2027 г.

6. Критерий за възлагане и оценка на офертите:

Критерият за възлагане и оценка на офертите е „най-ниска предложена цена", приложим само за участниците, допуснати до оценка след проверка за съответствие с критериите за допустимост.
7. Методика за оценяване на офертите:

Оценяването на офертите се извършва на два етапа:

На първи етап Комисията извършва детайлна проверка на представените документи за съответствие с критериите за допустимост, посочени в раздел 3 от настоящата покана. Комисията проверява наличието на всеки изискуем документ и дали същият доказва изискваното обстоятелство. При констатиране на липса на документ, представяне на документ с невярно съдържание или документ, който не доказва съответствие с поставените изисквания, участникът се отстранява от процедурата и ценовото му предложение не се отваря.
До втори етап се допускат само участниците, чиито оферти напълно съответстват на изискванията на документацията за участие в процедурата и които са доказали съответствието си с всички критерии за допустимост чрез представяне на изискуемите документи в пълен обем и съдържание. Допуснатите участници се класират според критерия "най-ниска цена" след отваряне на ценовите им предложения.
Отварянето, разглеждането и класирането на офертите се извършва от назначена със заповед на изпълнителния директор на „Бул Био – НЦЗПБ" ЕАД комисия, която изготвя протокол с мотивирано становище относно допустимостта на всеки участник и класиране на допуснатите участници.
8. Сключване на договор:

С класирания на първо място кандидат ще бъде сключен писмен договор след получаване на протокол от Министерство на здравеопазването на основание чл. 8 и чл. 9 от Правилата за избор на регистриран одитор за заверка на годишния финансов отчет на публичното предприятие „БУЛ БИО – НЦЗПБ" ЕАД.
В случай че определеният изпълнител откаже да сключи договор, Възложителят може да сключи договор с класирания на второ място участник.
В десетдневен срок от сключване на договора с избрания одитор копие на сключения договор се представя на Принципала.
9. Изисквания към изпълнението на услугата:

Изпълнителят трябва да изпълни услугата в срока, определен в настоящата покана, и да гарантира безупречно качество на услугата.
Приложения:

Приложение № 1 - Образец на Административни сведения за участника Приложение № 2 - Образец на Ценово предложение
Приложение № 3 - Образец на Проект на договор






д-р Климент Петров (П)
Изпълнителен директор на „Бул Био – НЦЗПБ" ЕАД

[bookmark: приложения-1-3.pdf][bookmark: АДМИНИСТРАТИВНИ_СВЕДЕНИЯ]АДМИНИСТРАТИВНИ СВЕДЕНИЯ

за участие в процедура с предмет „Извършване на независим финансов одит на годишния финансов отчет на „Бул Био – НЦЗПБ“ ЕАД за периода 01.01.2026 г. до 31.12.2026 г. и изготвяне на одиторски доклад, в съответствие с приложимите одиторски стандарти, Закон за независимия финансов одит, действащата на територията на ЕС и Република България правна рамка, касаеща извършване на одиторския ангажимент, Етичния кодекс на професионалните счетоводители и всички останали правила, относими към възложената дейност“.

1. [bookmark: 1._ИДЕНТИФИКАЦИЯ_НА_УЧАСТНИКА]ИДЕНТИФИКАЦИЯ НА УЧАСТНИКА

Настоящата оферта е подадена от
…	/наименование на участник /
Адрес на управление:
ЕИК
Ид No по ДДС Банкова сметка /IBAN/
Банков код и обслужваща банка
Офертата е подписана от	трите имена и ЕГН в качеството му
на	длъжност

2. [bookmark: 2._АДМИНИСТРАТИВНИ_СВЕДЕНИЯ_ЗА_УЧАСТНИКА]АДМИНИСТРАТИВНИ СВЕДЕНИЯ ЗА УЧАСТНИКА

1. Адрес …………………………………………………………………………………..
/пощенски код, град, община, квартал, улица, бл., ап. /
2. Телефон
3. Факс
4. E-mail
5. Интернет адрес
6. Лице за контакт	/име и длъжност/




Дата .......................	Подпис и печат…………
Приложение №1 Образец




[bookmark: ЦЕНОВО_ПРЕДЛОЖЕНИЕ]ЦЕНОВО ПРЕДЛОЖЕНИЕ

за участие с предмет: „Извършване на независим финансов одит на годишния финансов отчет на „Бул Био – НЦЗПБ“ ЕАД за периода 01.01.2026 г. до 31.12.2026 г. и изготвяне на одиторски доклад, в съответствие с приложимите одиторски стандарти, Закон за независимия финансов одит, действащата на територията на ЕС и Република България правна рамка, касаеща извършване на одиторския ангажимент, Етичния кодекс на професионалните счетоводители и всички останали правила, относими към възложената дейност“.

......................................................................................................................................................
/изписва се името на участника/

......................................................................................................................................................
/идентификационен номер, ЕИК, БУЛСТАТ/

......................................................................................................................................................

/адрес по регистрация/
…………………………………………………………………………………………………

/адрес за кореспонденция, телефон, електронен адрес, факс/

[bookmark: Предлагаме_да_изпълним_предмета_на_проце]Предлагаме да изпълним предмета на процедурата, съгласно документацията за участие, при следните ЦЕНОВИ условия:

1. За комплексно изпълнение на всички дейности по предмета на процедурата предлагаме обща цена в размер на:

	евро без включен ДДС

	евро с включен ДДС

(	)
/сумата се изписва словом/

2. Декларираме, че предложената цена в настоящата ценова оферта е обвързваща за срока на пълно изпълнение на всички дейности по предмета на процедурата и включва всички разходи във връзка с нейното изпълнение.

3. Настоящата оферта е валидна 30 (тридесет) дни от крайния срок на подаване на офертите и ще остане обвързваща за нас до сключването на договора.
Приложение № 2 Образец




4. Предложената цена не подлежи на промяна за срока на договора.

5. С подписването на настоящото ценово предложение потвърждаваме, че сме запознати с изискването същото да бъде представено в отделен запечатан плик, поставен в плика с офертата




Дата …………………..	Подпис и печат ………………………
Приложение № 2 Образец



ДОГОВОР ЗА ПОЕМАНЕ НА ОДИТЕН АНГАЖИМЕНТ
[bookmark: Днес,___2025_г.,_в_град_София,_между:]Днес, 	2026 г., в град София, между:

1. „БУЛ БИО – НЦЗПБ" ЕАД, с ЕИК 207939249, със седалище и адрес на управление: в гр. София, бул. „Янко Сакъзов" № 26, тел. 02/9446191, представлявано от Климент Петров – Изпълнителен директор, наричано по-нататък в договора „ВЪЗЛОЖИТЕЛ", от една страна

и

2. 		, ЕИК/Булстат 		, седалище и адрес на управление: гр. 	, ул. „		" №    , представлявано от
	, наричано по-долу за краткост „ОДИТОР", от друга страна,

на основание проведена процедура съгласно чл. 37 от Закона за счетоводството, чл. 7 от Закона за независимия финансов одит, чл. 62 от Правилника за прилагане на Закона за публичните предприятия, Правила за избор на регистриран одитор за заверка на годишния финансов отчет на публичното предприятие „БУЛ БИО – НЦЗПБ" ЕАД, утвърдени с Протокол № РД-16-535/18.10.2024 г. на министъра на здравеопазването и Протокол № 	на министъра на здравеопазването, издаден на основание чл. 8 и чл. 9 от утвърдените Правила за избор на регистриран одитор за заверка на годишния финансов отчет на публичното предприятие, и представена от Изпълнителя и приета от Възложителя ценова оферта с Вх. № 	,

се сключи настоящият договор, с който страните се споразумяват за следното:

I. [bookmark: I._ПРЕДМЕТ]ПРЕДМЕТ

Чл. 1. (1) „БУЛ БИО – НЦЗПБ" ЕАД възлага, а Одиторът приема да извърши независим финансов одит на годишния финансов отчет на „БУЛ БИО – НЦЗПБ" ЕАД за периода 01.01.2026 г. до 31.12.2026 г. и изготвяне на одиторски доклад в съответствие с приложимите одиторски стандарти, Закон за независимия финансов одит, приложимата нормативна уредба, регламентираща извършването на одиторския ангажимент, Етичния

кодекс на професионалните счетоводители и всички останали правила, относими към възложената дейност.

(2) Отговорен	за	извършване	на	одита	е	д.е.с.	–	регистриран	одитор:
	№ 	, наричан за краткост „одитор".

(3) Одиторът следва да удостовери извършения независим финансов одит с подпис и печат върху годишния финансов отчет на Възложителя към 31.12.2026 г. или да представи доклади с мнение, резерви или отказ от издаване на мнение в резултат на извършена проверка на годишния финансов отчет към 31.12.2026 г.

(4) Въз основа на констатациите от извършения одит, Одиторът може да предоставя препоръки и да предлага мерки за подобряване на счетоводната система, системата за вътрешен контрол и цялостната дейност на Възложителя, при стриктно спазване на принципите за независимост съгласно Закона за независимия финансов одит и приложимите професионални стандарти

(5) Отговорността за изготвяне на пълния ГФО, оповестяванията към него и годишния доклад за дейността в съответствие с чл. 39 от ЗСч е на Възложителя.

(6) С подписване на договора Одиторът потвърждава, че притежава необходимата квалификация за извършване на услугата и че е регистриран одитор, вписан в публичния регистър на регистрираните одитори за 2026 г. под № 	, както и че е член на Института на дипломираните експерт-счетоводители.

(7) Адресат на одиторския доклад са Възложителят и Министърът на здравеопазването – упражняващ правата на държавата като едноличен собственик на капитала на Възложителя.

(8) Независимият одиторски доклад по чл. 1, ал. 1 е собственост на Възложителя.

II. [bookmark: II._ДЕЙСТВИЕ,_СРОКОВЕ,_ПРОМЯНА_НА_ДОГОВО]ДЕЙСТВИЕ, СРОКОВЕ, ПРОМЯНА НА ДОГОВОРА

Чл. 2. (1) Договорът влиза в сила и поражда правно действие от датата на подписването му и е със срок на изпълнение до 16.04.2027 г.

(2) Предаването на окончателния и приет вариант на ГФО за 2026 г., доклада за дейността и всякаква друга относима информация към предмета на услугата се удостоверява чрез подписване на двустранен приемателно-предавателен протокол между страните.
III. [bookmark: III._ПРАВА_И_ЗАДЪЛЖЕНИЯ_НА_ОДИТОРА]ПРАВА И ЗАДЪЛЖЕНИЯ НА ОДИТОРА

Чл. 3. Одиторът е длъжен при предоставянето на услугите и изпълнението на задълженията по този договор да действа с грижата на добрия одитор и с необходимата прецизност, ефикасност и икономичност в съответствие с приложимите одиторски указания, издадени от Международната федерация на счетоводителите. По всички въпроси, свързани с договора или с услугите, предоставяни по силата му, Одиторът е длъжен да действа като професионален консултант при спазване изискванията за независимост на одиторите.

Чл. 4. Одиторът и неговият персонал се ангажират за времето на действие на този договор и след прекратяването му за срок до 3 (три) години да не разкриват информация, отнасяща се до предоставяните услуги или свързана с дейността на дружеството, без предварителното писмено съгласие на Изпълнителния директор, освен в предвидените от закона случаи, като за това следва да уведоми незабавно Възложителя и да представи основанията, които налагат предоставянето на информацията.

Чл. 5. Одиторът отговаря за изпълнението на услугите в съответствие с уговореното в този договор, както и за всички вреди, претърпени от Възложителя в резултат на неизпълнение от страна на Одитора на задълженията му по този договор, в съответствие със законовите ограничения на отговорността и изключенията от тях по чл. 32 от ЗНФО.

Чл. 6. Одиторът е длъжен:

1. Да извърши независим финансов одит на ГФО за 2026 г. на Възложителя в съответствие с изискванията на приложимите одиторски стандарти и Закона за независимия финансов одит.
2. Да не разгласява по какъвто и да е начин на трети лица информация, станала му известна при и по повод на изпълнение на договора, освен в предвидените по закон случаи.

3. Да контролира работата на определените от него специалисти (одит екип) за извършване на проверката по чл. 1.
4. Да информира Възложителя за всички обстоятелства от значение за изпълнение на възложената дейност.
5. Да спазва действащото законодателство и професионалните стандарти при извършване на одиторската проверка.
6. Да предостави на Възложителя писмо след приключване на одита, в което да посочи установените съществени пропуски, ако такива са налице, в системата за вътрешния контрол и системата за счетоводно отчитане.
7. Да предостави на Възложителя одиторски доклад съгласно приложимите международни одиторски стандарти и Закона за независимия финансов одит с изразено независимо одиторско мнение върху ГФО на Възложителя.

Чл. 7. Одиторът има право да:

1. Получи уговореното възнаграждение.
2. Извърши необходимите по негова преценка проверки и процедури по събиране на доказателства, подкрепящи извършеното в ГФО оповестяване.
3. Поиска промяна на срока за изпълнение на предмета на договора, в случай че одитният процес налага това.
4. Ползва необходимата информация и да изисква в определен срок изготвянето на такава в хода на одит процеса.
IV. [bookmark: IV._ПРАВА_И_ЗАДЪЛЖЕНИЯ_НА_ВЪЗЛОЖИТЕЛЯ]ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 8. Възложителят е длъжен да:

1. Предостави на Изпълнителя изготвения ГФО ведно с приложенията, изготвен в съответствие с националните счетоводни стандарти и годишния доклад за дейността съгласно ЗСч.
2. Осигури условия за извършване на одитния ангажимент и работа на Изпълнителя по него.
3. Осигури достъп до всички данни и документи, необходими за извършване на одитния ангажимент, както и информация за отговорностите на Изпълнителя по ЗМИП.

4. Заплати на Изпълнителя договореното възнаграждение.
5. Възложителят носи отговорност за коректността на информацията в ГФО и за верността на счетоводните и други документи и информация, предоставени на Одитора.

Чл. 9. Възложителят има право да:

1. Бъде текущо информиран за хода на проверката.
2. Получи одиторски доклад с изразено одиторско мнение.
3. Получи отделно писмо относно слабостите на системата за вътрешен контрол, счетоводната система, текущото счетоводно отчитане и съставянето на ГФО, ако такива са станали известни на одитора.

Чл. 10. Изпълнителят носи отговорност за законосъобразността на своите действия съгласно действащите нормативни актове.

Чл. 11. Ако възникнат забавяния при предоставянето на информация от страна на Възложителя или други въпроси, изискващи допълнителна работа от Изпълнителя, или възникнат забавяния по други причини извън контрола на последния, той ще ги обсъди с Възложителя и има право да отложи приключване на одита до разрешаването им.
V. [bookmark: V._ВЪЗНАГРАЖДЕНИЕ_И_ПЛАЩАНЕ]ВЪЗНАГРАЖДЕНИЕ И ПЛАЩАНЕ

Чл. 12. (1) За дейността си по този договор Изпълнителят ще получи от Възложителя възнаграждение  в  размер  на 	  евро  без  ДДС  или
	евро с ДДС.

(2) Сумата по ал. 1 е платима по банков път по банкова сметка на Изпълнителя в 10- дневен срок, считано от датата на заверка на ГФО, при представяне на фактура и приемателно-предавателен протокол.

(3) Цената по договора е окончателна и не подлежи на промяна.

(4) Предаването на проектите и на окончателния одиторски доклад се извършва чрез подписване на двустранен приемателно-предавателен протокол.

VI. [bookmark: VI._ОТГОВОРНОСТИ_И_САНКЦИИ._ПРЕКРАТЯВАНЕ]ОТГОВОРНОСТИ И САНКЦИИ. ПРЕКРАТЯВАНЕ

Чл. 13. (1) При пълно, частично или забавено изпълнение на задълженията на Изпълнителя, произтичащи от настоящия договор, същият дължи на Възложителя неустойка в размер на 3% върху стойността на договора, освен в хипотезата на чл. 11.

(2) При неизпълнение на някое от задълженията на Възложителя, произтичащи от настоящия договор, същият дължи на Изпълнителя неустойка в размер на 3% върху стойността на договора, освен в хипотезата на чл. 11.

Чл. 14. Настоящият договор се прекратява:

1. С изтичане на срока.
2. По взаимно съгласие между страните.
3. При настъпване на обективна невъзможност за изпълнение на работата.
4. С отправяне на 30-дневно предизвестие.

VII. [bookmark: VII._ОТЧЕТНОСТ]ОТЧЕТНОСТ

Чл. 15. Одиторът е длъжен да предостави докладите за одита в три оригинални и заверени екземпляра на български език в съответствие с приложимите одиторски стандарти и в предвидения за това в договора срок.

Чл. 16. Одиторският доклад ще бъде изключителна собственост на Възложителя.

VIII. [bookmark: VIII._КОНФИДЕНЦИАЛНОСТ]КОНФИДЕНЦИАЛНОСТ

Чл. 17. Изпълнителят се задължава да предприеме всички необходими действия за предотвратяване разкриването на каквато и да е информация или ноу-хау по отношение на цялата процедура. Изпълнителят няма право без предварителното писмено съгласие на Възложителя да дава достъп до такава информация на свои служители или свързани дружества, освен при необходимост във връзка с изпълнението на настоящия договор.

Чл. 18. Правилата за конфиденциалност остават в сила и след прекратяването на настоящия договор съгласно условията по договора.

Чл. 19. Възложителят, от своя страна, също се съгласява да предприеме всички необходими действия и да спазва идентични ограничения по отношение на конфиденциалната информация, получена от Изпълнителя.
IX. [bookmark: IX._ДОПЪЛНИТЕЛНИ_УСЛОВИЯ]ДОПЪЛНИТЕЛНИ УСЛОВИЯ

Чл. 20. Настоящият договор може да бъде изменен или допълнен само по взаимно съгласие между страните, изразено в писмена форма, което става неделима част от договора.

Чл. 21. Страните решават възникналите между тях спорове по взаимно съгласие, а ако това е невъзможно – по съдебен ред.

Чл. 22. За неуредените с този договор въпроси се прилагат разпоредбите на гражданското законодателство на Република България.

Чл. 23. Одиторът декларира, че доброволно е предоставил своите лични данни и лични данни на своите представляващи и се съгласява същите да бъдат обработвани за целите на одита при условията, посочени в настоящия договор, и при спазване на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) и ЗЗЛД.

Чл. 24. С подписването на договора Изпълнителят декларира, че не попада в ограниченията по смисъла на чл. 54 от Закона за независимия финансов одит.
Чл. 25. Приемането на ангажимента за извършване на независим финансов одит на годишните финансови отчети на Възложителя за финансовата 2026 г. от страна на Изпълнителя се документира с Писмо за поемане на одиторски ангажимент, приложение към договора.

Чл. 26. Договорът се сключва при условието на чл. 8 и чл. 9 от Правилата за избор на регистриран одитор за заверка на годишния финансов отчет на публичното предприятие
„БУЛ БИО – НЦЗПБ" ЕАД, утвърдени с Протокол № РД-16-535/18.10.2024 г. на

министъра на здравеопазването, след получаване на протокол от министъра на здравеопазването за одобрение на избора на регистриран одитор.

Настоящият договор и приложенията към него се съставиха и подписаха в три еднообразни екземпляра – по един за всяка от страните и един за министъра на здравеопазването в качеството му на принципал и едноличен собственик на капитала на публичното предприятие съгласно чл. 10 от Правилата за избор на регистриран одитор за заверка на годишния финансов отчет на публичното предприятие „БУЛ БИО – НЦЗПБ" ЕАД, утвърдени с Протокол № РД-16-535/18.10.2024 г. на министъра на здравеопазването.

[bookmark: Приложения:]Приложения:

1. Ценова оферта на Изпълнителя.
2. Писмо за поемане на одиторски ангажимент за одит на ГФО за 2026 г.
3. Протокол № 	на едноличния собственик на капитала.

[bookmark: ВЪЗЛОЖИТЕЛ:]ВЪЗЛОЖИТЕЛ:

[bookmark: Д-р_Румен_Кофинов]д-р Климент Петров
Изпълнителен директор на
„БУЛ БИО – НЦЗПБ" ЕАД

[bookmark: Ирена_Ангелова]Ирена Ангелова
Главен счетоводител

